薯仔

薯仔，係茄科茄屬一種多年生嘅草本植物。原產地喺祕魯同玻利維亞嘅安第斯山脈，而家喺全球各地都可以搵到。佢既係安第斯文化嘅一部份，又有「萬能作物」同「第三麵包」嘅名。

名
薯仔有好多個名，除咗粵語常用嘅「薯仔」之外，中華地方常用嘅名包括「馬鈴薯」、「洋芋」、「土豆」等等。

史 
薯仔原本產自南美洲，係響16世紀由歐洲人將佢哋帶返歐洲。幾百年嚟薯仔係歐洲人嘅主要糧食。19世紀喺愛爾蘭薯仔田大失收，就餓死咗好多人。

薯仔大概響17世紀先至傳入中國，一般都係響內陸地區培植。薯仔響中國主要係做餸，唔當係主糧。

形態
呢種植物嘅莖係帶三角形嘅有毛品種；地下塊莖有圓形、卵形和橢圓形；外皮有紅色、黃色、白色同紫色；樹葉係互生、奇數羽狀複葉；花有白、紫、粉紅、紅等色。

適應環境
呢種植物鍾意喺比較凍同乾燥嘅天氣嗰度生，但佢唔禁強光同高溫天氣。

用途 
薯仔含有大量嘅碳水化合物，同時重含有蛋白質、礦物質、維他命等等，而營養價值係胡蘿蔔嘅2倍、大白菜嘅3倍，番茄嘅4倍，尤其係維他命C比較多。既可以當做主糧，又可以當做蔬菜食用。但人通常食嘅係塊莖，而唔係佢嘅根。另外，薯仔重可以用嚟整澱粉、酒精、糊精、葡萄糖；甚至可以整橡膠、電影菲林、人造絲、香水等好多種工業品。

品種 
馬鈴薯喺原產地就有幾百個品種，喺世界各地又不斷咁培養新品種，所以目前全世界就有幾千個品種，有含澱粉比例較高嘅，有適合作為主食嘅，亦都有適合作為蔬菜食用嘅。

種植同食用注意事項
呢種植物雖然有好多營養價值，但唔係諗住做乜就做乜：
 如估佢嘅塊狀根發咗芽之後唔食得，因為佢出有毒嘅龍葵素。
 佢嘅皮有葉綠素，長時間俾太陽猛咁曬會影響品質。
 唔可以喺高溫時節種，因為會感染病毒而退化。

文化
蕃茄薯仔湯

相

馬鈴薯 Malingshu—藥用植物圖像數據庫
 马铃薯 39健康
 马铃薯 A+医学百科
 马铃薯的热量和减肥功效 薄荷网
 马铃薯 三九养生堂

茄屬
類:草本植物
類:菜
類:糧食
類:藥用植物
類:農作物